
BIROULUI  PERMANENT
AL

CAMEREI DEPUTAȚILOR

  

Vă înaintăm, alăturat, RAPORTUL COMUN asupra Proiectului de Lege privind aprobarea Ordonanţei de urgenţă a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare şi execuţional penale, trimis Comisiei juridice, de disciplină și imunități și Comisiei pentru apărare, ordine publică și siguranță națională cu adresa nr. PLx 159 din 4 aprilie 2022 și înregistrat la comisii cu nr.4c-13/238 din 4 aprilie 2022, respectiv 4c-15/87 din 4 aprilie 2022
     În raport cu obiectul şi conţinutul său, proiectul de lege face parte din categoria legilor ordinare.
       PREŞEDINTE,                                             PREȘEDINTE,
                   Laura VICOL                                   Laurențiu – Dan LEOREANU

RAPORT COMUN
asupra Proiectului de Lege privind aprobarea Ordonanţei de urgenţă a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare şi execuţional penale


În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi și Comisia apărare, ordine publică și siguranță națională au fost sesizate, spre dezbatere, în fond, în procedură de urgență, cu Proiectul de Lege privind aprobarea Ordonanţei de urgenţă a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare şi execuţional penale, trimis cu adresa nr. PLx 159 din 4 aprilie 2022 și înregistrat la comisii cu nr. 4c-13/238 din 4 aprilie 2022, respectiv cu nr. 4c-15/87 din 4 aprilie 2022.
Potrivit prevederilor art. 75 din Constituţia României, republicată şi ale art.91 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.



Senatul a adoptat tacit proiectul de Lege, ca urmare a depășirii termenului de adoptare, potrivit art.115 alin.(5) din Constituția României, republicată, la data de 28 martie 2022.

Consiliul Legislativ, prin avizul nr.162 din 21 februarie 2022, a avizat favorabil proiectul de lege.


Consiliul Economic și Social a avizat proiectul de lege astfel: avizare favorabilă a reprezentanților părții patronale și ai părții sindicale, avizare negativă a reprezentanților asociațiilor și fundațiilor neguvernamentale ale societății civile. 


Comisia pentru administrație publică și amenajarea teritoriului a avizat favorabil proiectul de lege prin avizul nr.  4c-7/213 din 4 mai 2022.



Comisia pentru tehnologia informației și comunicațiilor a avizat favorabil proiectul de lege cu avizul nr. 4c-19/67/12.04.2022.



Comisia pentru drepturile omului, culte și problemele minorităților naționale a avizat negativ proiectul de lege cu avizul nr. 4c-6/218 din 13 aprilie 2022.



Comisia pentru buget finanțe și bănci a avizat favorabil proiectul de lege prin avizul nr. 4c-2/411 din 28.04.2022.   
Proiectul de lege are ca obiect de reglementare modificarea Legii nr.146/2021, în sensul prorogării termenului privind operaţionalizarea Sistemului informatic de monitorizare electronică (SIME), precum şi a datei de la care urmează a se aplica monitorizarea electronică în sistem pilot, până la data de 1 octombrie 2022, faţă de data de 1 martie 2022, prevăzută de actul normativ de bază.
Comisia pentru apărare, ordine publică și siguranță națională a dezbătut proiectul de Lege în ședința desfășurată în data de 18 octombrie 2022. La lucrările Comisiei au fost prezenți deputați conform listei de prezență.

În conformitate cu prevederile art.56 din Regulamentul Camerei Deputaților, la dezbateri a participat, în calitate de invitat, domnul secretar de stat Adrian Voican din cadrul Ministerului Afacerilor Interne.

Membrii Comisiei juridice, de disciplină și imunități au examinat proiectul de lege, expunerea de motive, avizul Consiliului Legislativ și avizul Consiliului Economic și Social în ședința din 15 noiembrie 2022.



Ca urmare a dezbaterilor, membrii celor două comisii au hotărât, cu unanimitate de voturi, să supună plenului Camerei Deputaţilor adoptarea Proiectului de Lege privind aprobarea Ordonanței de urgență a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare şi execuțional penale, în forma prezentată.
În raport cu obiectul şi conţinutul reglementării, proiectul de lege face parte din categoria legilor ordinare.
                                    PREŞEDINTE,                                       PREȘEDINTE,

                                     Laura VICOL                              Laurențiu-Dan LEOREANU
                    SECRETAR,                                         SECRETAR, 
                                László-Zsolt LADÁNYI                              Viorel SALAN
                Consilier parlamentar, Paul Şerban                                                                              Consilier parlamentar, Ina Filote

